След Февруарската революция от 1917 г., регионът попада под властта на Специалния транскавказки комитет на Руското временно правителство, и на незадържалата се във времето Транскавказка демократична федерална република (ТДФР). Когато ТДФР е разтурена през май 1918 г., Нахичеван, Нагорни Карабах, Зангезур (днес арменската провинция Сюник) и Казах са оспорвани жестоко от новите държави Демократична република Армения (ДРА) и Азербадйжанската демократична република (АДР). През юни 1918 г., регионът попада под османска окупация. Според уговорките от Мудроското примирие, османците се изтеглят от Транскавказ, за да осигурят пространство на идващите британци. През юли 1920 г. Съветският съюз окупира региона и на 28 юли обявява създаването на Нахичеванска автономна съветска социалистическа република, която има „близки връзки“ с Азербайджанската ССР, и така следват 70 години съветска власт. През януари 1990 г. Нахичеван обявява независимост от СССР, и организира протест спрямо репресирането на националното движение в Азербайджан. Година по-късно Нахичеванската автономна република се присъединява към независимата Република Азербайджан.